MUHAMMED A.S. NIJE BIO PROROK! 


Zato opominji - pa nisi ti milošću Gospodara tvog prorok, niti lud. (Kur'an, 52:29) 
(Kur 'an) nije govor proroka. Malo čega se sjećate! (Kur'an, 69:42) 


Prema definiciji prorok (kahin) proriče buduće događaje, predviđa 
budućnost 1 kraj svijeta, prognozira, nagovještava, itd. Većina njegovih 
proročanstava su prevare i nijedno od njih nije namijenjeno kao pouka ljudima. 

Prema gore navedenim ajetima Kur'ana, Muhammed nije proricao buduće 
događaje, nije predviđao budućnost 1 kraj svijeta, prognozirao, nagovještavao, itd. 
Tako su priče o događajima apokalipse, a vezuju se za ime Muhammeda a.s., 
potpuno neutemeljene i vuku svoje nasljeđe iz biblijskih apokaliptičnih kazivanja. 

Internet vrvi od facebook proroka, giliptera, prognozera, najavljivača, prave 
se video klipovi, povezuje se armagedon sa koronom, samo što nije počeo lov na 
dedžala, glavni junaci su spremni, dolaze s neba 1 zemlje, najavljuje se masakr nad 
14 miliona muslimana Istambula, mehdijeva koalicija pobjeđuje ... očekivani 
spasitelji samo što nisu tu... ali Muhammeda ni na vidiku ... 


Muhammed a.s. nije bio prorok! 


Apokaliptična literatura se često koristi simboličkim jezikom za izražavanje 
ideja o budućnosti. Apokaliptičke stvari ili najave iz posljednjeg vremena često su 
se otkrivale kroz snove, vizije ili ponekad anđele. Na primjer, biblijsko Otkrivenje 
govori o zmaju, zvijeri, četiri živa bića i drugim likovima na načine koji su doveli 
do mnogih tumačenja u vezi s vremenom i detaljima budućih događaja. Jedan od 
zajedničkih elemenata apokaliptične literature je naglasak na razaranju svijeta 
posljednjih dana praćenom stvaranjem novog neba 1 zemlje. Muslimanska 
apokalipsa se uglavnom vrti oko likova mehdija, dedžala i Isusa Krista. 


Mogućnost dolaska Isaa, pojava dedžala i mehdija? 
O ovim uzaludnim iščekivanjima evo jedan citat briljantnog uma Huseina ef. 
Đoze: 

Postoje tvrdnje da Isa a.s. nije umro, da je živ uznesen na nebo 1 da će pred 
Sudnji dan sići s neba, ubiti Dedžala i uvesti Šerijat. U nekim akaidskim djelima 
ova tvrdnja je prihvaćena kao dogma. Tvrdnje o tome da je Isa pejgamber još 
uvijek živ i da će sići na Zemlju neosnovane su 1 počivaju na veoma nesigurnim 
dokazima i dalekim aluzijama. Zato mnogi savremeni islamski autori odbijaju ove 
tvrdnje. 


Tvrdi se, isto tako, za jednog od šiijskih imama, da je iščezao, da je negdje 
uznesen, živi 1 da će se pojaviti u vidu Mehdija, otprilike u istoj misiji kao Isa. 

Ovakva vjerovanja su, ne samo bez osnova, nego i veoma štetna. Kriju u 
sebi smisao pasivne predaje sudbini, pasivnog iščekivanja i iluzornog uzdanja u 
mrtve ljude, koji bi trebalo da ponovo ožive i dođu da spasavaju muslimane i 
oživljavaju islam. To je najobičnija zabluda i samoobmana. Imala je teških 
posljedica. 

Još uvijek su tragovi jednog pogrešnog odnosa prema zbivanjima, prisutni u 
svijetu muslimana. Osjećaj vlastite odgovornosti za svoju sudbinu 1 vjeru da je ta 
sudbina u rukama svakog pojedinca, još uvijek nije prisutna dovoljno kod 
muslimana. Drugog okrivljavamo za našu sudbinu i od njega očekujemo milost i 
spas. Nedostaje nam vjera i pouzdanje u sebe i svoje snage. 

Iz takve psihičke situacije nastao je čitav niz zabluda, koje su još više 
komplicirale i onako teško stanje. Tu je nastao deformisani smisao sabura u smislu 
pasivne trpnje, izopačen pojam tevvekula u smislu fatalističke predaje Bogu, 
okretanje samo Ahiretu, mrtvima, dowi, itd. 

Nisu ovo nimalo jednostavne zablude. One su tim teže što su se pretvorile u 
vjerovanje i dobile status vjere. 

U svakom slučaju, problem je dosta složen. Treba najprije dokazati da te 
zablude nemaju baš ništa sa islamom, da predstavljaju suštu suprotnost islamskom 
učenju i da ih se svaki musliman, ukoliko želi da bude musliman, mora osloboditi." 
(Husein Đozo) 

Evo kako jedan drugi briljantni um predstavlja žudnju za pojavom mehdija: 
€Mebhdija je ime za našu lijenost, ili još više, za lažnu nadu, koja raste iz osjećaja 
naše nemoći u situaciji kada je veličina teškoća i problema u potpunom 
nesrazmjeru s mogućnostima i sredstvima borbe. Nema obećane zemlje, 
čudotvoraca, ni mehdija. Postoji samo put rada, borbe i žrtve." (Alija 
Izetbegović) 


x Written by Mustafa Mlivo, the author of the first translation of the Our'an 
into Bosnian" 


https://www.facebook.com/mustafa.mlivo 
http:;//mlivo.com 


